open-index/open-wikipedia-markdown huggingface dataset:
Butson Ridge

**Butson Ridge** er ein klipperik rygg med fleire isdekte toppar, den høgaste på 1305 moh, som dannar nordveggen av Northeastbreen på vestkysten av Graham Land. Han vart først kartlagt i 1936 av British Graham Land Expedition under Rymill. Han vart kartlagt på ny i 1946–48 av Falkland Islands Dependencies Survey (FIDS) og kalla opp etter dr. Arthur R.C. Butson, ein militærlege i FIDS ved Stonington Island, som i juli 1947 redda eit medlem av Ronne antarktiske forskingsekspedisjon frå ein bresprekk på Northeastbreen.

## Kjelder

**Denne artikkelen bygger på «[[:en:Butson Ridge|Butson Ridge]]» frå ,  den 19. oktober 2013.* 
*** oppgav desse kjeldene: 
* *
Cruyt Spur

**Cruyt Spur** er ein klipperik utstikkar 4&nbsp;nautiske mil nordaust for Ruth Ridge og 6,20 km nord-nordaust for Papiya Nunatak som strekkjer seg 2&nbsp;nautiske mil søraust frå sørveggen av Hanroit Plateau på Nordenskjöld Coast i Graham Land i Antarktis. Han vart kartlagt frå landmålingar av Falkland Islands Dependencies Survey (1960–61), og vart namngjeven av UK Antarctic Place-Names Committee etter William Cruyt, ein belgisk militæringeniør som designa den første «auto-polaire» i 1907.

## Kjelder

* SCAR Composite Antarctic Gazetteer.
Fishhook Ridge

**Fishhook Ridge** er ein rygg med ei høgd opp mot kring 100 moh. på austsida av Sobral Peninsula i Nordenskjöld Coast i Antarktis. Han vart namngjeven av UK Antarctic Place-Names Committee i 1990 etter forma sett i planet.

## Kjelder
Blanchard Ridge

**Blanchard Ridge** er ein fjellrygg, 520 meter over havet, ved nordsida av munningen av Wigginsbreen på Kiev Peninsula på vestkysten av Graham Land. Han vart kartlagt av Den franske antarktisekspedisjonen, 1908–10, og vart namngjeven av Jean-Baptiste Charcot etter ein monsieur Blanchard, som då var fransk konsul i Punta Arenas.

## Kjelder
* SCAR Composite Gazetteer of Antarctica.
*
Fluke Ridge

**Fluke Ridge** er ein liten fjellrygg med ei høgd opp mot kring 300&nbsp;moh på nordsida av Flaskbreen nær enden av breen, ved Oscar II Coast i Graham Land i Antarktis. Han vart namngjeven av UK Antarctic Place-Names Committee i 1987; og er ein av fleire namn i området frå Herman Melville-romanen *[[Moby-Dick]]*.

## Kjelder
Gateway Ridge

**Gateway Ridge** er ein sagtakka fjellrygg, over 715&nbsp;moh, som ligg søraust for Mount Rennie på Île Anvers i Antarktiske Arkipel. Han strekkjer seg til Hooperbreen frå Williambreen der dei to møter Börgen Bay. Han vart kartlagt av Falkland Islands Dependencies Survey i 1944 og 1945. Namnet kjem av at det er mogeleg å nytte eit snødekt fjellpass ved nordenden av ryggen til å kome seg mellom Hooperbreen og Williambreen.

## Kjelder
Green Spur

**Green Spur** er ein grønfarga utstikkar som strekkjer seg frå Copper Peak, ved søraustsida av Île Anvers i Antarktiske Arkipel i Antarktis. Han vart truleg oppdaga av Belgica-ekspedisjonen under Gerlache, 1897–99. Namnet finst på eit kart basert på ei kartlegging Discovery Investigations gjorde i 1927 med «Discovery», men namnet kan vere eldre.

## Kjelder
Grivitsa Ridge

**Grivitsa Ridge** er ein stort sett isfri rygg 6,4&nbsp;km frå nordvest til søraust, 3&nbsp;km brei med ei høgd på 1100 m (Batkun Peak) på Nordenskjöld Coast i Graham Land i Antarktis. Han grensar til Darvaribreen i nord og Zaycharbreen i sør, og er knytt til Hanroit Plateau i nordvest.

Ryggen er kalla opp etter busetnaden Grivitsa i Nord-Bulgaria.

## Kjelder
* Grivitsein rygg. SCAR Composite Antarctic Gazetteer.
Hazarbasanov Ridge

**Hazarbasanov Ridge** er ein stort sett isfri rygg som strekkjer seg over 5,5&nbsp;km, er 2,4&nbsp;km brei og med ei høgd opp mot 750 moh på sørvestsida av Sjögrenbreen sør på Trinityhalvøya i Graham Land i Antarktis.

Fjellet er kalla opp etter Dobri Hazarbasanov (f. 1960), lege ved St. Kliment Ohridski-basen i løpet av sesongen 1995/96 og påfølgjande sesongar. 

Toppen Hazarbasanov Ridge ligg 4,34&nbsp;km søraust for Mount Hornsby, 6,57&nbsp;km sør for Survakari Nunatak, 8,51&nbsp;km vest-sørvest for Vetrovala Peak og 6,4&nbsp;km nordvest for Draka Nunatak.

## Kjelder
* Hazarbasanov Ridge. SCAR Composite Antarctic Gazetteer.
Førresfjorden sokn

**Førresfjorden** er eit sokn i Tysvær kommune på Haugalandet i Rogaland fylke. Det har omtrent 6&nbsp;200 inbyggjarar (2013) og omfattar den nordvestre, folketettaste delen av kommunen. Soknet har to tettstader, Førre og Aksdal, med kvar si kyrkje. Førre (Førresfjorden) kyrkje vart innvigd i 1893, mens Aksdal kyrkje er frå 1995. Soknet høyrer til Haugaland prosti.

## Historikk
Førresfjorden er eit ikkje særleg gammalt sokn. Det vart oppretta i 1893, same år som kyrkja stod ferdig, ved frådeling av den nordre delen av Avaldsnes prestegjeld. Soknet hadde då 782 innbyggjarar. 

Ved oppløysinga av Avaldsnes kommune i 1965 vart Førresfjorden sokn lagt til Tysvær kommune (unnateke Kolnes krins som følgde med storparten av Avaldsnes inn i Karmøy kommune og vart tilbakeført til Avaldsnes sokn). I 1988 vart Førresfjorden sokn utvida, då krinsane Grinde, Halleland og Sundfør vart overførte frå Skjoldastraumen kapelldistrikt i Nedstrand sokn.

## Kjelder
*Arkivverket
*Arkivverket
Kinzl Crests

**Kinzl Crests** er tre toppar, 2135 moh, på Pernik Peninsula ved Loubet Coast i Graham Land, som ligg 3 nautiske mil (6&nbsp;km) aust for Salmon Cove og Lallemandfjorden. Kammen vart kartlagt frå flyfoto tekne av Falkland Islands and Dependencies Aerial Survey Expedition (FIDASE), 1956-57. Han vart namngjeven av United Kingdom Antarctic Place-Names Committee (UK-APC) etter Hans Kinzl, ein austerriksk glasiolog.

## Kjelder

* SCAR Composite Gazetteer of Antarctica.
Kableshkov Ridge

**Kableshkov Ridge** er ein fjellrygg som strekkjer seg 4,5&nbsp;km aust-søraustover, 1,5&nbsp;km brei og med ei høgd opp mot 550 m på Nordenskjöld Coast i Graham Land i Antarktis. Han grensar til Zaycharbreen i nord og Odrin Cove mot søraust, og er knytt til Hanroit Plateau i vest.

Ryggen er kalla opp etter Todor Kablesjkov (1851–1876), ein leiar for Aprilopprøret i 1876 for bulgarsk sjølvstende.

## Kjelder
* Kableshkov Ridge. SCAR Composite Antarctic Gazetteer.
Carl Gustaf Hellqvist

**Carl Gustaf Hellqvist** () var ein av dei mest populære svenske historiemålarane i Sverige på 1800-talet.

### Liv og gjerning
Hellqvist var frå Kungsör i Västmanland. Då han var rundt 12 år gammal flytta han til Stockholm og gjekk i lære hos ein dekorasjonsmålar, før han i 1864 begynte å studere ved Kungliga Konstakademien. I 1875 vart han tildelt akademiets høgste pris for måleriet *Gustaf I anklagar Peder Sunnanväder och Mäster Knut inför domkapitlet i Västerås*.

I 1877 fekk Hellqvist eit reisestipend av akademiet og la ut på studiereiser i Europa. Åra 1879-82  arbeidde han i München. I august 1882 vart han i Wien tildelt gullmedalje for sitt storslåtte historiemåleri *Valdemar Atterdag brandskattar Visby*. Etter å ha gifta seg, flytta han same året til Paris, der han tidlegare hadde stilt ut oljemåleriet *Sten Sture d.y:s död på Mälarens is 1520*.

Frå 1886 underviste Hellqvist ved *Königliche akademische Hochschule für die bildende Künste* i Berlin. Han leid av kraftige hovudsmertar etter ei hjerneskaking, noko som etter kvart tvinga han til slutte med både å undervise, og til sist, også å måle. Hellqvist var plaga med krampar og i 1889 vart  behandla med elektrosjokk, og sett på diett. Året etter døydde han på mentalsjukehuset Irrenanstalt og vart gravlagd i München.

Målaren Hellqvist var sterkast påverka av landsmannen Georg von Rosen, tyske Carl von Piloty, og til sist av fransk friluftsmåleri.

## Bakgrunnsstoff

## Kjelder

**Denne artikkelen bygger på «[[:sv:Carl Gustaf Hellqvist|Carl Gustaf Hellqvist]]» frå ,  den 19. oktober 2013.*
Moretto i Brescia

**Alessandro Bonvicino**, betre kjend som **Moretto i Brescia**, () var ein italiensk målar under renessansen, aktiv i Brescia og Venezia.

## Liv og gjerning

Moretto var frå Roveto i nærleiken av Brescia. I nettopp Brescia gjekk han i lære hos målaren Floriano Ferramola. Gjennom sjølvstudium av, og kanskje i lære hos, målarar som Tizian, Jacopo Palma og Girolamo Romanino vart Moretto ein framifrå målar, som allereie i 1516 hadde sin eigen verkstad.

I sine verk sameiner Moretto det sjelfulle utrykket, den frie og grasiøse framtoninga og friske, delikate fargar, samt eit fint avstemt spel mellom det lyse og det mørke. Særleg er dei lyse bakgrunnane karakteristiske for bileta hans, der figurane framstår som rett livaktige vesen. Tøyet i dei ulike kleda er presist avbilda, det vere seg om det er atlask, fløyel, gull eller sølvliknande stoff. 

Moretto sine altartavler og oljemåleri representerer det beste han laga. Til dømes ei stor altartavle i San Elemente-kyrkja i Brescia, ho syner helgenane Klemens, Dominikus, Florian, Katarina og Magdalena. Måleriet med helgenen Justina er eitt av hans sentrale verk. Dei talrike kyrkje-bileta hans viser ei djupfølt, religiøs kjensle. Moretto laga også portrett og freskar, utan å nå same nivået som i dei sjangrane han lukkast som best.

Giovanni Battista Moroni var ein av elevane hans.

## Kjelder

**Denne artikkelen bygger på «[[:de:Alessandro Moretto|Alessandro Moretto]]» frå ,  den 19. oktober 2013.*  
 

## Bakgrunnsstoff
Raymond Duchamp-Villon

**Raymond Duchamp-Villon**, opphavleg **Pierre-Maurice-Raymond Duchamp**, () var ein fransk bilethoggar frå Damville i Eure i regionen Haute-Normandie. Kunstnarane Jacques Villon og Marcel Duchamp var brørne hans.

## Liv og gjerning

Duchamp-Villon studerte medisin ved Sorbonne-universitetet i Paris frå 1894 til -98. Etter eit kraftig anfall av giktfeber begynte han å forme små figurar. Stort sett sjølvlærd stilte han i 1902 ut sine første verk i 'Salon de la Société Nationale des Beaux-Arts' (Den nasjonale kunstforeininga).

Tre år seinare stilte han første gongen ut på haustsalongen i Paris, og seinare same året, 1905, i lag med broren Jacques Villon, i Rouen. Få år etter var han jurymedlem for skulpturavdelinga under salong-utstillingane, noko som gav han ein sentral plass når det gjaldt å fremje kubismen. Han og broren Jacques flytta til landsbyen Puteaux, der dei regelmessig trefte andre av same meining og tankegang. Dei arrangerte utstillinga Section d'Or i 1912, saman med fleire andre kubistar. Skulpturane vart vidare synt fram på den største kunstutstillinga i New York.

Duchamp-Villom fekk i 1913 stilt ut verk Galerie André Groult i Paris, Galerie S.V.U. Mánes i Praha, og i 1914 i Der Sturm-galleriet i Berlin. Under første verdskrigen gjorde han teneste i hærens sanitet, med forlegning i Champagne-distriktet. I 1916 fekk han tyfoidfeber og vart send til militærsjukehuset i Cannes, der han døydde.

## Kjelder

**Denne artikkelen bygger på «[[:nb:Raymond Duchamp-Villon|Raymond Duchamp-Villon]]» frå ,  den 19. oktober 2013.*  

## Bakgrunnsstoff
Ratak

**Ratak** (marshallesisk ****, ) er ei øykjede i Marshalløyane i Stillehavet.  I 1999 hadde Ratak-øyane 30&nbsp;925 innbyggjarar. Hovudstaden i Marshalløyane, Majuro, høyrer til denne kjeda.

«Ratak» tyder 'soloppgang'. Øykjeda ligg aust for den andre øykjeda i øyane, Ralik ('soloppgang'). Ratak utgjer ei kjede som gjennom undervassfjell er ei ubroten kjede med Gilbertøyane i Kiribati.

## Øyar
Atollar og isolerte øyar i kjeda er:

* Bokak
* Bikar
* Utirik
* Taka
* Mejit
* Ailuk
* Jemo
* Likiep
* Wotje
* Erikub
* Maloelap
* Aur
* Majuro
* Arno
* Mili
* Knox

## Kjelder


**Denne artikkelen bygger på «[[:en:Ratak chain|Ratak chain]]» frå ,  den 19. oktober 2013.*
Ralik

**Ralik-kjeda** er ei øykjede i Marshalløyane i Stillehavet.  Ralik tyder 'solnedgang', medan namnet på den andre øykjeda i Marshalløyane, Ratak, tyder 'soloppgang'.  Innbyggjartalet på Ralikøyane var 19&nbsp;915 i 1999. Øygruppa har ca.  innbyggjarar. Mange øyar er ikkje folkesette, og på Bikiniatollen i øykjeda kan ein ikkje bu på etter ei rekkje prøvesprengingar her på 1940- og 1950-talet. 

## Geografi
Ralik-kjeda ligg ca. 200&nbsp;km vest for Ratakøyane, og strekkjer seg ca. &nbsp;km i nordvestlig retning. Ralik-kjeda består av 15 atollar og 3 øyar.

## Historie

Ralik-øyane har truleg vore folkesett av mikronesiarar sidan ca. 1000 f.Kr. Dei blei oppdaga av europearar i 1526 av den spanske kapteinen Alonso de Salazar, og blei også vitja av Álvaro de Saavedra kring 1529. Øyane kom seinare under spansk suverenitet.

Neuguinea-Compagnie, eit tysk handelsselskap, etablerte seg på Ralik-kjeda kring 1859. 22. oktober 1885 kjøpte Det tyske keisarriket alle Marshalløyane av Spania. Selskapet forvalta øyene fram til 13. september 1886, då området blei eit tysk protektorat. I 1906 blei det ein del av Tysk Ny-Guinea. Japanarar vitja øyane i 1885.

Under første verdskrigen blei området okkupert av Japan i oktober  1914, som i desember 1920 fekk eit forvaltingsmandat &mdash; det japanske stillehavsmandatet &mdash; over området av Folkeforbundet etter Versaillestraktaten i 1919.

Under andre verdskrigen blei øygruppa brukt som militærbase av Japan frem til USA erobra området våren 1944. Deretter kom øygruppa under amerikansk kontroll. Marshalløyane blei ein heilt sjølvstendig republikk i 1986.

## Øyar og atollar i Ralik

* Enewetak
* Ujelang
* Bikiniatollen
* Rongdrik
* Rongelap
* Ailinginae
* Wotho
* Ujae
* Lae
* Kwajalein
* Lib
* Namu
* Jabat
* Ailinglaplap
* Jaluit
* Kili
* Namdrik
* Ebon

## Kjelder

----
**Denne artikkelen bygger på «[[:nb:Ralik-kjeden|Ralik-kjeden]]» frå ,  den 19. oktober 2013.*  

## Bakgrunnsstoff
* Om Ralik-kjeda ved oceandots.com
* Kart over Ralik-kjeda
* Historia til Ralik-kjeda
Bikiniatollen

**Bikiniatollen** (marshallesisk **Pikinni**, 'kokosnøttstaden') er ein atoll, ei samling koralløyar, i Marshalløyane i Stillehavet. Atollen er best kjend for atomprøvesprengingane som blei utført der av USA frå 1946 til 1958. Testane gjorde at bikinibuarane måtte slå seg ned andre stader, sjølv om det er mogleg at dei kan dra tilbake ein gong i framtida. I 2010 blei prøvesprengingsstaden teken med på UNESCO si verdsarvliste. Klesplagget bikini er også kalla opp etter atollen på grunn av prøvesprengingane.

## Skildring
Bikiniatollen ligg nord i Ralik-kjeda, rundt ca. 850&nbsp;km nordvest for hovudøya i Marshalløyane, Majuro. Atollen omfattar 23 øyar rundt ein lagune, og dekkjer rundt 8 km². Dei største øyane er Bikini, Eneu, Nam og Enidrik.

## Innbyggjarar

Bikiniatollen kom under styret til den amerikanske marinen i 1944. Bikinibuarane blei evakuerte frå øyane i 1946, før USA byrja atomprøvespreningar. Atollen blei opna for tilbakeflytting i tidleg på 1970-talet, men stråleskader førte til at dei måtte evakuerast på nytt. Dei fleste av dei opphavlege bikinibuarane (ca. 2700) lever no på Majuro og Kili lengre sør i øygruppa, i tillegg til at ein del har utvandra til mellom anna USA. Det er i dag ikkje farleg for folk å vera på Bikini, og det går an å vitja staden. På grunn av radioaktive stoff i jorda kan ein likevel framleis ikkje eta noko som veks der. Det er etablert noko turistverksemd på atollen, særleg knytt til vrakdykking. Ved årsskiftet 2000/2001 hadde atollen 167 innbyggjarar.

## Bakgrunnsstoff
*Nuclear Diaspora: Bikini & Enewetak. Biletsamling ved University of Hawaii.

## Kjelder

*Bikini (2009, 14. februar) i *Store norske leksikon*. Henta 19. oktober 2013.


**Denne artikkelen bygger på «[[:no:Bikiniatollen|Bikiniatollen]]» frå , og «[[:en:Bikinn Atoll|Bikinn Atoll]]» frå  den 19. oktober 2013.*
Kopito Ridge

**Kopito Ridge** er ein stort sett isfri rygg søraust i forberga av Hanroit Plateau sør på Trinityhalvøya i Graham Land i Antarktis, som grensar til Boydellbreen i vest og Zavera snømark i aust. Han strekkjer seg 6&nbsp;km frå nordvest til søraust og 2,7&nbsp;km brei, med ei høgd på 900 m i nordvest knytt til Hanroit Plateau aust for Lobosh Peak.

Ryggen er kalla opp etter toppen av Golyamo (Store) Kopito og Malko (Vesle) Kopito i Vitosja vest i Bulgaria.

## Kjelder
* Kopito Ridge. SCAR Composite Antarctic Gazetteer.
Bikini

**Bikini** er todelt badetøy for kvinner som også kan brukast til solbading, strandliv og anna. Ein bikini består av ein overdel til brystet, ofte forma som ein behå, og eit nederplagg, ofte forma som ei truse. Snitt, fargar, mønster og material kan variera.

Namnet «bikini» blei lansert i 1946 av to franske moteskaparar,  og . Namnet skal ha skildra effekten av badedrakten – lik effekten til atombombene som då blei testa av USA på Bikini-atollen i Stillehavet. 

## Bruk

Bundesarchiv N 1603 Bild-051, Schwarzes Meer, junge Frau am Strand.jpg|Ukrainsk kvinne i 1941  ved Svartehavet med bikini (før omgrepet blei laga). 
Coloirful bikini.jpg|Kvinne med bikini på Mallorca i 2009.
Bikini model 2010.jpg|Bikinimodell i 2010.
Bikini dancer.jpg|Sambadansar med bikini i 2005.


## Bakgrunnsstoff

## Kjelder

Bikini. (2009, 14. februar). I Store norske leksikon. Hentet 19. oktober 2013 fra http://snl.no/bikini.
*Michele Bernadini The First Bikini , bikiniscience.com.

 
**Denne artikkelen bygger på «[[:nb:Bikini (klesplagg)|Bikini (klesplagg)]]» frå ,  den 19. oktober 2013.*
Brand New Eyes

***Brand New Eyes*** er det tredje albumet til det amerikanske rockebandet Paramore, utgjeve den 29. september 2009 av Fueled by Ramen i USA og Canada. Albumet debuterte som nr. 2 på *Billboard 200* og selte 175 000 eksemplar den fyrste veka. Det er det nest bestseljande albumet deira, bak det sjølvtitulerte albumet deira.

Albumet blei spelt inn i Hidden Hills i California frå januar til mars 2009. Den fyrste singlen, «Ignorance», kom ut som digital single 7. juli 2009.

*Brand New Eyes* var det siste albumet bandet spelte inn før to av medlemmane, Josh og Zac Farro, forlat bandet.
## Personell
*Hayley Williams – Vokal
*Josh Farro – Gitar, vokal
*Zac Farro – Trommer
*Jeremy Davis – Bassgitar
*Taylor York – Rytmegitar
## Kjelder

**Denne artikkelen bygger på «[[:en:Brand New Eyes|Brand New Eyes]]» frå ,  den 19. oktober 2013.*
Willem Claeszoon Heda

**Willem Claeszoon Heda** () var ein målar under den nederlandske gullalderen som spesialiserte seg på stilleben. I sin sjanger var han ein av dei viktigaste representantane for den såkalla Haarlem-skulen.

## Liv og gjerning
Heda var son til byarkitekten i Haarlem. Han arbeidde sjølv i Haarlem, der han var medlem av Sint-Lucasgilde, målarlauget. Elles er lite kjent om livet hans. Sonen Gerret Willemsz. Heda og Maerten Boelema de Stomme var mellom dei som var lærlingar hos han.

Heda måla helst små stilleben, bilete prega av orden og det gjennomført enkle. Måleri av  matbord, etter måltidet er over, komponerte han med sikker hand, der han plasserte tøy, glas og metallvarer, samt mat i ein tilforlateleg heilskap. Han var ein meister i å gjenskape teksturen i objekta, måleria spegla røyndomen. Heda brukte lite fargar i verka, dei har endåtil vorte kalla for monokrome. Stillebena hans har vorte nemnt som bankettar eller frukostar. Heda brukte ofte dei same objekta i måleria sine. 

Om lag 70 verk finst att etter Heda. Verket *Fruktskål og druer* er i Nasjonalgalleriet i Oslo.
## Måleri
 
Fil:Willem Claeszoon Heda, Natura morta con brocca d'argento e torta, 1645.jpg|Stilleben
Fil:Willem Claesz Heda - Banquet Piece with Mince Pie - Google Art Project.jpg|Stilleben
Fil:WCHstill.jpg|Stilleben


## Kjelder

**Denne artikkelen bygger på «[[:en:Willem Claeszoon Heda|Willem Claeszoon Heda]]» frå ,  den 20. oktober 2013.*  

## Bakgrunnsstoff
Eugène Jansson

**Eugène Fredrik Jansson** () var ein svensk målar, fødd i Stockholm. Han er kjend som Blåmålaren, då mange av landskapsbileta hans er måla i blåtonar.

## Liv og gjerning

Jansson voks opp i heller små kår, med foreldre som var interessert i kunst og musikk. Han gjekk ei kort tid på Konstakademien i Stockholm, og studerte under den leiande målaren Edvard Perséus, men svak økonomi tvinga han til å lære seg målaryrket mykje på eigenhand.

Jansson laga fleire store landskapsmåleri med stockholmsmotiv, ofte i kvelds- eller nattstemning. Gjennomgåande var desse måleria prega av ein blåaktig fargetone, noko som gjorde at fekk tilnamnet Blåmålaren. Han let gjerne lange, ringlande rader av gatelykter verte reflektert i vatnet. *Riddarfjärden i Stockholm* frå 1898, *Nocturne* frå 1901 og *Soluppgång över taken* frå 1903 er mellom hans mest kjende måleri frå dene perioden i hans liv.

Seinare byrja han meir og meir å måle kraftige, nakne mannlege gestaltar, som ofte solbada på badehusbryggjer eller dreiv idrett. Jansson leid frå ungdomen av ein nyresjukdom som tvinga han  til regelbunde å gymnastisere og bade. På Flottans badhus fann han rikeleg med modellar til sitt figurmåleri. Desse måleria med nakne menn, merker seg ut med ei frisk, solfylt stemning, og noggrant studium av det anatomiske. Jamsides interessa for den menneskelege kroppen, kom eit anna element; Jansson var homoseksuell i ei tid då homoseksuelle handlingar var ulovlege.

Saman med mellom andre Carl Larsson, Ernst Josephson, Karl Nordström, Nils Kreuger og Richard Bergh var Jansson ein av dei såkalla Opponenterna.

## Galleri

Gryning över Riddarfjärden.jpg|*Gryning över Riddarfjärden*, 1899
Sunrise over the Rooftops. Motif from Stockholm (Eugène Jansson) - Nationalmuseum - 18872.tif|*Soluppgång över taken*, 1903
Jansson, Eugène Frederik - Badtavla 1908.jpg|*Badtavla*, 1908

## Kjelder

**Denne artikkelen bygger på «[[:sv:Eugène Jansson|Eugène Jansson]]» frå ,  den 20. oktober 2013.*  

## Bakgrunnsstoff
Tapti

**Tapti** eller **Tapi** er ei elv i sentrale India, og dannar saman med Narmada ei av grensene mellom Nord- og Sør-India. Elva er rundt 724&nbsp;km lang og renn frå aust til vest. Rundt 300&nbsp;km frå munningen er farbar med mindre farkostar. Ho er ei av dei sørindiske hovudelvane, og er heilag for hinduar.

Tapti har utspring aust nær Betul i Mahadeofjella i Satpurakjeda, sør i delstaten Madhya Pradesh. Nedbørsområdet er rundt 77 800 kvadratkilometer.  Ho renn sørvest nesten parallelt med Narmada, mellom Satpurafjella og norddelen av dei vestlege Ghatfjella. I Khambhat-bukta nedanfor Surat dannar ho eit breidt estuar.

Større byar langs elva er Multai, Nepanagar, Betul og Burhanpur i Madhya Pradesh, Bhusawal i Maharashtra og Surat i Gujarat. Nokre viktige bruer er Sawalde-brua i Dhule på National Highway 3 og jernbanebrua ved Bhusawal på strekninga mellom Bhusawal og Khandwa på Central Railway.

I hindumytologi er gudinna Tapti (*Tāpī Mātā*, 'mor Tap(t)i') dotter av solguden Surya og maken hans Tsjhaya. Ho er syster av Sjani.

## Kjelder


**Denne artikkelen bygger på «[[:en:Tapti River|Tapti River]]» frå , og «[[:sv:|Tapti]]» frå  den 20. oktober 2013.*  


## Bakgrunnsstoff
Falnes

**Falnes** er eit sokn i Karmøy kommune, som ligg sørlegast på øya. Det har nesten 3&nbsp;900 innbyggjarar (2013), dei fleste av dei i tettstaden Skudeneshavn, og høyrer til Karmøy prosti. Falnes kyrkje ligg like aust for .Skudeneshavn. Før Karmøy kommune vart oppretta i 1965 var soknet ein del av gamle Skudenes kommune.
Korten Ridge

**Korten Ridge** er ein rygg som strekkjer seg 18&nbsp;km frå sør til nord og er 9&nbsp;km brei med ei høgd på opp mot 1673 moh (Mount Bris) 
på Davis Coast i Graham Land i Antarktis. Han grensar til Podvis Col og er knytt til Hanroit Plateau mot søraust, Templebreen i sørvest, Lanchester Bay i vest, Wennersgaard Point og Jordanoff Bay i nord, og Sabinebreen i aust.

Ryggen er kalla opp etter busetnaden Korten søraust i Bulgaria.

## Kjelder
* SCAR Composite Antarctic Gazetteer.
Landen Ridge

**Landen Ridge** er ein liten fjellrygg ved austenden av Cole Peninsula i Graham Land. I desember 1947 vart han kartlagt av Falkland Islands Dependencies Survey (FIDS) og fotografert frå lufta av Ronne antarktiske forskingsekspedisjon (RARE) under Finn Rønne. Han vart namngjeven av Rønne etter David Landen frå US Geological Survey (USGS), som assisterte i planlegginga av fotograferingsprosjektet til RARE og innsamlinga av fotografia etter ekspedisjonen kom attende.
 
## Kjelder
Lasher Spur

**Lasher Spur** er eit markant fjell utstikkar som går nordvest frå Kelvin Crests, 4 nautiske mil (7&nbsp;km) aust-nordaust for Triune Peaks, Fallières Coast. Utstikkaren vart fotografert frå lufta av Ronne antarktiske forskingsekspedisjon (RARE), 1947, U.S. Navy i 1966, og vart kartlagt av Falkland Islands Dependencies Survey (FIDS), 1958. Han vart namngjeven i 1977 av Advisory Committee on Antarctic Names (US-ACAN) etter løytnant William J. Lasher i US Navy, LC-130 flykaptein, Operasjon Deep Freeze i 1969 og 1970.
 
## Kjelder
Lisiya Ridge

**Lisiya Ridge** (bulgarsk ‘Lisiyski Hrebet’) er ein isdekt rygg ved foten av Magnier Peninsula på Graham Coast på vestsida av Den antarktiske halvøya som strekkjer seg 16&nbsp;km i nordaust-sørvest mellom botnen av Leroux Bay og Bigo Bay og er 11&nbsp;km brei. Han grensar til Comriebreen i sør og ein sidebre til Lukebreen i aust. Her ligg Mount Bigo (1700&nbsp;moh) heilt i sørvest og Mount Perchot (2040&nbsp;moh) sentralt. Nordvestsida er bratt og delvis isfri og går ned til isbreane Muldava, Nesla og Kolosh.

Ryggen er kalla opp etter busetnaden Lisija sørvest i Bulgaria.

## Kjelder
* Bulgarsk antarktisk stadnamnregister.  Antarctic Place-names Commission. (detaljar på bulgarsk, grunnleggande data  på engelsk)
* SCAR Composite Gazetteer of Antarctica.
Lomas Ridge

**Lomas Ridge** er ein rygg, 3&nbsp;km lang, som går nord-nordvest til sør-søraust, halvvegs mellom Jefford Point og Tortoise Hill, søraust på James Ross Island. Han vart namngjeven av United Kingdom Antarctic Place-Names Committee (UK-APC) i 1995 etter Simon Andrew Lomas (b. 1965), ein geolog i British Antarctic Survey (BAS) som var eit medlem av ei feltgruppe frå BAS i området 1994-95.

## Kjelder
Ferkingstad

**Ferkingstad** er eit sokn og ei bygd i Karmøy kommune, som ligg på sørvestsida av øya, sør for Åkrehamn og nord for Skudeneshavn. Det har nesten 1&nbsp;600 innbyggjarar (2013) og høyrer til Karmøy prosti. Før Karmøy kommune vart oppretta i 1965 var soknet ein del av gamle Skudenes kommune.
Lyttelton Ridge

**Lyttelton Ridge** er ein mørk, taggete rygg med ei høgd på 425 moh, som strekkjer seg 4 nautiske mil (7&nbsp;km) nordvest til søraust langs vestsida av Churchill Peninsula, på austkysten av Graham Land på Den antarktiske halvøya. Han vart kartlagt i 1947 av Falkland Islands Dependencies Survey (FIDS), som namngav han etter Oliver Lyttelton som då var britisk produksjonsminister og medlem av Krigskabinettet. Han vart fotografert av lufta i løpet av 1947 av Ronne antarktiske forskingsekspedisjon (RARE) under Finn Rønne.
 
## Kjelder
Veavågen

**Veavågen**, tidlegare **Vedavågen**,  er eit sokn og ein tidlegare tettstad i Karmøy kommune i Rogaland fylke. 
Han ligg midt mellom byane Åkrehamn og Kopervik, ved munningen av den 4,3 kilometer lange fjorden Veavågen, som har gjeve namn til staden. 

## Veavågen (Vedavågen) tettstad
Tettstaden var frå begynninga ein strandstad. Fram til 2014 var han rekna som ein del av tettstaden Åkrehamn/Veavågen, før han vart skilt ut som eigen tettstad, men frå 2015 vart han innlema i tettstaden Kopervik.

## Veavågen sokn
Soknet har 2&nbsp;844 innbyggjarar (2013), og vart oppretta i 2012 ved frådeling av den nørdste delen av Åkra sokn. Det ligg på vestsida av øya Karmøy og høyrer til Karmøy prosti.

## Kjelder

* SSB
* Den norske kyrkja
Marescot Ridge

**Marescot Ridge** er ein rygg som består av fleire isdekte åsar, den høgaste Crown Peak (1185&nbsp;moh) ved sørenden av ryggen. Han ligg 2 nautiske mil (3,7&nbsp;km) innover frå Marescot Point langs nordvestkysten av Trinityhalvøya. Denne ryggen vart truleg observert av kaptein Jules Dumont d'Urville den 27. februar 1838, då han namngav nærliggande «Cap Marescot» (no Marescot Point). Etter landmålinga si i 1946 gav Falkland Islands Dependencies Survey (FIDS) namnet Marescot Ridge til denne ryggen. 

## Kjelder
Marsh Spur

**Marsh Spur** er ein utstikkar kring 4,5 nautiske mil (8&nbsp;km) sør for Bildad Peak og 4,5 nautiske mil (8&nbsp;km) vest for Scarfjorden på austsida av Graham Land. Utstikkaren er geologisk viktig for kontakten mellom gneisen i Basement-komplekset og vulkanske bergartar som truleg er frå juratida. Han vart namngjeven av United Kingdom Antarctic Place-Names Committee (UK-APC) etter Anthony F. Marsh, ein geolog i British Antarctic Survey (BAS) som var ved Fossil Bluff og Hope Bay i 1963-65.

## Kjelder
McClary Ridge

**McClary Ridge** er ein liten, halvmåneforma rygg 5 nautiske mil (9&nbsp;km) sør-søraust for Mount Hayes på sørsida av Cole Peninsula i Graham Land. I desember 1947 vart han kartlagt av Falkland Islands Dependencies Survey (FIDS) og vart fotografert frå lufta av Ronne antarktiske forskingsekspedisjon (RARE) under Finn Rønne. Han vart namngjeven av Rønne etter George B. McClary frå Winnetka, IL, som støtta ekspedisjonen.

## Kjelder
Imsland

**Imsland** er eit sokn i Vindafjord kommune på Haugalandet i Rogaland fylke. Det var tidlegare også ein kommune.

## Imsland sokn
Soknet femnar om bygdene på nordsida av Vindafjordens austre arm, og har 313 innbyggjarar (2013). Det høyrer til Haugaland prosti.

## Imsland kommune
Då dei norske kommunane vart oppretta ved formannskapslovene i 1837 var Imsland ein del av Vikedal kommune, men vart i 1923 frådelt som ein eigen kommune, då med 604 innbyggjarar. I 1965 vart Imsland kommune nedlagd og gjekk inn i den nyoppretta Vindafjord kommune, med unnatak for Finnvik krins på Ropeidhalvøya, som vart overført til Suldal kommune. Han hadde då 433 innbyggjarar, 61 av dei Finnvik krins.

## Kjelder

*Dag Juvkam, ''Historisk oversikt over endringer i kommune- og fylkesinndelingen'' (SSB, 1999)
*SSB
Menelaus Ridge

**Menelaus Ridge** er ein snødekt rygg med fire små toppar, 1370&nbsp;moh, mellom Mount Agamemnon og Mount Helen i Achaean Range sentralt på Île Anvers i Antarktiske Arkipel. Han vart kartlagt i 1955 av Falkland Islands Dependencies Survey (FIDS) og vart namngjeven av United Kingdom Antarctic Place-Names Committee (UK-APC) etter Menelaus, ektemannen til Helena og den yngre broren til Agamemnon i Illiaden av Homer.

## Kjelder
Tongagropa

**Tongagropa** er ei djuphavsgrop som ligg sør i Stillehavet, nær Kermadecøyane, Tonga og Amerikansk Samoa og noko nordaust for Nordøya på New Zealand. På det djupaste når Tongagropa 10&nbsp;800 meter under havoverflata. Ho er dermed verdas nest djupaste djuphavsgrop, etter Marianegropa.

## Kjelder

**Denne artikkelen bygger på «[[:en:Tonga Trench|Tonga Trench]]» frå ,  den 27. oktober 2013.* 
*** oppgav desse kjeldene:*
***
Pavie Ridge

**Pavie Ridge**, **Cap Pavie** eller **Île Pavie** er ein isolert klipperik fjellrygg på over 500 moh, som strekkjer seg sør og vest frå Martinbreen til Moraine Cove og dannar søraustgrensa til Bertrand forlandsbre, på vestkysten av Graham Land. 

Området vart kartlagt i 1936 av British Graham Land Expedition (BGLE) under John Riddoch Rymill, men staden som vart namngjeven av Jean-Baptiste Charcot vart ikkje identifisert. Etter fleire landmålingar av Falkland Islands Dependencies Survey (FIDS) i 1948, vart Jean-Baptiste Charcot sin «Île Pavie» identifisert frå teikningane til Maurice Bongrain som staden som i dag vert kalla Red Rock Ridge. Namnet Red Rock Ridge vart ikkje endra, sidan det alt var i bruk. Namnet Pavie Ridge er derfor godkjend for den isolerte ryggen oppom sørsida av Bertrand forlandsbre, like ved staden som Jean-Baptiste Charcot gav namn. Pavie Ridge vart namngjeven av Jean-Baptiste Charcot, truleg etter Auguste J. M. Pavie (1847-1925), ein fransk diplomat og oppdagar.

## Kjelder

**Denne artikkelen bygger på «[[:en:Pavie Ridge|Pavie Ridge]]» frå ,  den 20. oktober 2013.* 
*** oppgav desse kjeldene:*
Perplex Ridge

**Perplex Ridge** er ein rygg, på over 915 moh., som består av fire klipperike massar skilde av små isbrear og som strekkjer seg 6 nautiske mil (11&nbsp;km) nordaustover frå Lainez Point langs nordvestsida av Pourquoi Pas Island, utanfor vestkysten av Graham Land. Han vart først oppdaga og grovt kartlagd i 1909 av Den franske antarktisekspedisjonen under Charcot. Han vart kartlagd i 1936 av British Graham Land Expedition (BGLE) og i 1948 av Falkland Islands Dependencies Survey (FIDS). Han fekk dette namnet frå FIDS på grunn av forvirringa i forsøket på å identifisere denne ryggen frå tidlegare kart.

## Kjelder
Reptile Ridge

**Reptile Ridge** er ein rygg i Antarktis som er over 2 nautiske mil (3,7&nbsp;km) lang, med ei høgd opp mot kring 250 meter. Han  strekkjer seg nordvestover frå nærleiken av Rothera Point ved Adelaide Island. Namnet er skildrande etter utsjånaden sett i profil frå nord eller sør. Han vart namngjeven av United Kingdom Antarctic Place-Names Committee (UK-APC) i 1977.

## Kjelder
Rugate Ridge

**Rugate Ridge** er ein høg, austovergåande rygg mellom Green- og Evansbreen på austsida av Graham Land. Han vart kartlagt av Falkland Islands Dependencies Survey (FIDS) i 1955. Han fekk dette namnet av United Kingdom Antarctic Place-Names Committee (UK-APC) fordi mange små ryggar og utstikkarar dannar ryggen («rugate» tyder «fura» eller «rygga»).
 
## Kjelder
Ruth Ridge

**Ruth Ridge** er ein svart, klipperik rygg som er 4,5&nbsp;km lang frå nord til sør, som endar ved sørenden i eit lite fjell. Ryggen dannar sørenden av Hanroit Plateau og markerer ein retningsendring av platåkanten langs Nordenskjöld Coast på austsida av Graham Land der han snur vestover og dannar nordveggen av Drygalskibreen. Dr. Otto Nordenskjöld, leiaren for Den svenske antarktisekspedisjonen i 1901–04, gav namnet Cape Ruth, til ære for syster si, til det som såg ut som eit nes ved nordsida av Drygalskibreen. Falkland Islands Dependencies Survey (FIDS) fann i 1947  ut at det var snakk om ein rygg.

## Kjelder
* SCAR Composite Antarctic Gazetteer.
Snegotin Ridge

**Snegotin Ridge** (bulgarsk ‘Snegotinski Rid’) er ein isdekt rygg med ei høgd opp mot over 1200 m på nordvestsida av Louis-Philippe Plateau på Trinityhalvøya i Graham Land i Antarktis. Han ligg oppom Bransfieldsundet i nord, og Prelez Gap og toppen av Maloradbreen i vest-sørvest. Snegotin Ridge strekkjer seg 6,5&nbsp;km frå sørvest til nordaust, er 4&nbsp;km brei, og knytt i sør til Louis-Philippe Plateau via Huhla Col.

Ryggen er kalla opp etter busetnaden Snegotin i Sør-Bulgaria.

## Kjelder
* SCAR Composite Antarctic Gazetteer.
Spermwhale Ridge

**Spermwhale Ridge** er ein kvass rygg med ei høgd opp mot kring 800 m langs sørsida av Flaskbreen vest for Bulkington Pass på Oscar II Coast i Graham Land. Han vart namngjeven av United Kingdom Antarctic Place-Names Committee (UK-APC) i 1987. Han er eit av fleire namn i området frå Melville-romanen *[[Moby Dick]]* og kvalfangst tema. «Spermwhale» tyder spermkval.

## Kjelder
The Steeple

**The Steeple** er ein klipperik rygg, kring 500 moh, som utgjer nordvestarmen av det hesteskoforma Mount Carroll. Han stig på austsida av Depotbreen, 1,5 nautiske mil (2,8&nbsp;km) sør for botnen av Hope Bay, nordaust på Den antarktiske halvøya. Han vart oppdaga av Den svenske antarktisekspedisjonen i 1901–04, under Otto Nordenskjöld. Det skildrande namnet vart nytta av Falkland Islands Dependencies Survey (FIDS), 1945.

## Kjelder
Stickle Ridge

**Stickle Ridge** er ein rygg i Antarktis med ei høgd opp mot kring 720 moh., vest for Saint Martha Cove på James Ross Island. Den forvitra raude lavaen på ryggen vart utforska av geologar frå British Antarctic Survey (BAS) i løpet av sesongen 1985-86. Han vart namngjeven skildrande av United Kingdom Antarctic Place-Names Committee (UK-APC) etter den tornete utsjånaden til ryggen. *Stickle* tyder å kjempe eller krangle.

## Kjelder
Summit Ridge

**Summit Ridge** er ein rygg, 380 moh, med ein bratt isskråning på nordsida og ei klippe på sørsida. Han strekkjer seg austover frå Passes Peak i 0,5 nautiske mil (0,9&nbsp;km) og ligg 2 nautiske mil (3,7&nbsp;km) sør for botnen av Hope Bay nordaust på Den antarktiske halvøya. Området vart først utforska av Den svenske antarktisekspedisjonen i 1901-04. Summit Ridge vart først kartlagt og namngjeven av Falkland Islands Dependencies Survey (FIDS), 1945. Namnet er teken frå nærliggande Summit Pass.

## Kjelder
Stork Ridge

**Stork Ridge** er ein rygg som går frå vest-sørvest, og er 1 nautisk mil (1,9&nbsp;km) lang og med ei høgd opp mot kring 420 moh, 3,5 nautiske mil (6&nbsp;km) nordvest for Rothera Point, søraust på Adelaide Island. Han vart namngjeven etter ei hydrografisk undersøking av Storbritannia og vart markert av ein stokk med flagg på, slik at det såg ut som ein stork på ryggen. 

## Kjelder
Zaldapa Ridge

**Zaldapa Ridge** (bulgarsk ‘Rid Zaldapa’) er ein hovudsakleg isfri rygg som strekkjer seg 4,6&nbsp;km frå aust til vest, og 1,7&nbsp;km brei på Yatrus Promontory i Graham Land i Antarktis. Han har to toppar med ei høgd på 383 (den vestlege) og 359 moh. Ryggen er kalla opp etter den antikke thrakiske og romerske byen Zaldapa nordaust i Bulgaria.

Toppen av Zaldapa Ridge ligg 4,5&nbsp;km aust-nordaust for McCalman Peak, 7,06&nbsp;km sør for Abel Nunatak og 4,5&nbsp;km sør for Jade Point.

## Kjelder


**Denne artikkelen bygger på «[[:en:Zaldapa Ridge|Zaldapa Ridge]]» frå ,  den 20. oktober 2013.* 
*** oppgav desse kjeldene:*
Zeus Ridge

**Zeus Ridge** er ein isdekt, bratt rygg med mange bresprekker. Hovuddelen av ryggen ligg over 1675 moh., og strekkjer seg nordvestover frå Mount Francais mellom Achaean og Trojan Range sentralt på Île Anvers i Antarktiske Arkipel. Han vart kartlagt av Falkland Islands Dependencies Survey (FIDS) i 1955 og vart namngjeven av United Kingdom Antarctic Place-Names Committee (UK-APC) etter Zevs, den greske guddomen.

## Kjelder
Narmada

**Narmada** er ei elv i sentrale India, og dannar saman med Tapti ei av grensene mellom Gangessletta i Nord-India og Deccanplatået i Sør-India. Ho er ei viktig heilag elv for hinduar.

Narmada er rundt 1 289&nbsp;km lang og renn frå aust til vest. Ho er den største vestlegrennande elva i India.
Elva har utspring nær toppen av Amarkantak nord i delstaten Madhya Pradesh, ved møtestaden for Vindhya- og Satpurakjeda. Ho renn vestover nesten parallelt med Tapti, mellom Satpurafjella og Vindhyafjella. I Khambhat-bukta nedanfor Surat dannar ho saman med Tapti eit breitt estuar.

I elva lever mellom anna sumpkrokodille og ulike typar karpefisk, mallefisk, *[[Channa]]*, *[[Mastacembelus]]* og *[[Notopterus notopterus]]*.

## Religiøs tyding
Soger om elva seier at guden Sjiva kalla Narmada ned frå himmelen eller at ho sprang frå kroppen hans medan han dansa den kosmiske dansen. Ifølgje tradisjonen må sjølv den heilage elvegudinna Ganga, i form av ei svart ku, vaska seg rein og kvit i Narmada ein gong i året.

Å sjå Narmada skal reinsa ein hindu frå alle synder. Det finst ei rekkje valfartsstader ved elva. Mahewswar og Omkareshwar er dei viktigaste. I tillegg finst ein tradisjon for å valfarta rundt heile elva, *narmadāparikramā*. Denne ferda er 260 mil lang og blir utført til fots, med få eigedelar, lite mat og utan pengar. Ein kan byrja og slutta på kva stad, men må heile tida gå med klokka, med elva til høgre for seg, og så nær elva som råd.

## Utnytting av elva
Dei ulike delstatane Narmada renn gjennom, Madhya Pradesh, Gujarat og Maharashtra, har hatt strid om bruken av elva. Dei føderale styresmaktene i India har derfor oppretta eit styringsorgan for fordelinga, Narmada Water Dispute Tribunal. Det er bygd ei rekkje demningar i elva med planar om fleire. Den omstridde Sardar Sarovar-demningen er den største av dei 30 planlagde demningane i Narmada Dam Project.

## Kjelder

**Denne artikkelen bygger på «[[:no:Narmada|Narmada]]» frå , og «[[:en:Narmada River|Narmada River]]» frå  den 20. oktober 2013.*  




## Bakgrunnsstoff
Bond Ridge

**Bond Ridge** er ein fjellrygg 1&nbsp;nautisk mil nordaust for Moore Pyramid på nordsida av Scyllabreen i Prince Charles Mountains. Han vart kartlagt frå flyfoto tekne av Australian National Antarctic Research Expeditions i 1965, og vart namngjeven av Australian Antarctic Names and Medals Committee etter D.W.G. Bond, ein erfaren dieselmekanikar ved Mawson-stasjonen i 1968.

## Kjelder
Bradley Ridge

**Bradley Ridge** er ein fjellrygg i Antarktis, kring 7&nbsp;nautiske mil søraust for Mount Peter i Athos Range i Prince Charles Mountains. Han vart kartlagt frå flyfoto tekne av Australian National Antarctic Research Expeditions, og kalla opp etter R.G. Bradley, ein vêrobservatør ved Mawson-stasjonen i 1964.

## Kjelder
Brocklehurst Ridge

**Brocklehurst Ridge** er ein delvis snødekt steinrygg kring 1&nbsp;nautisk mil sør for Taylor Platform i Prince Charles Mountains. Han vart kartlagt frå flyfoto tekne av Australian National Antarctic Research Expeditions tekne i 1956 og 1960, og vart namngjeven av Australian Antarctic Names and Medals Committee etter F.J. Brocklehurst, ein elektrikar ved Mawson-stasjonen i 1964.

## Kjelder
Wild Spur

**Wild Spur** er ein utstikkar som strekkjer seg frå Pulfrich Peak til vestsida av Arctowski Peninsula, på vestkysten av Graham Land i Antarktis. 

Han vart vist på argentinske kart frå 1957. Han vart namngjeven av United Kingdom Antarctic Place-Names Committee (UK-APC) i 1960 etter Heinrich Wild (1833–1902), ein sveitsisk instrumentmakar som lagde autografen, først nytta kring 1924 for stereomålingar frå bakkestasjonar og seinare tilpassa for luftmålingar. 

## Kjelder
Allison Ridge

**Allison Ridge** er ein fjellrygg, delvis snødekt, kring 0,5&nbsp;nautiske mil vest for Mount Bunt i Aramis Range i Prince Charles Mountains i Antarktis. Han vart kartlagt frå flyfoto tekne av Australian National Antarctic Research Expeditions tekne i 1960  og vart namngjeven av Australian Antarctic Names and Medals Committee etter D. Allison, ein elektroingeniør ved Mawson-stasjonen i 1965.

## Kjelder
Baggott Ridge

**Baggott Ridge** er ein låg rygg, stort sett snødekt, som ligg 1,5&nbsp;nautiske mil vest for Baldwin Nunatak og 7&nbsp;nautiske mil sør-sørvest for Mount Starlight i Prince Charles Mountains i Mac. Robertson Land. Han vart kartlagt frå landmålingar og flyfoto under Australian National Antarctic Research Expeditions i 1955–65, og vart namngjeven av Australian Antarctic Names and Medals Committee etter P.J. Baggott, ein radiotelegrafist ved Mawson-stasjonen i 1965.

## Kjelder
Chapman Ridge

**Chapman Ridge** er ein rygg med ei høgd opp mot 300&nbsp;moh som strekkjer seg 3&nbsp;nautiske mil sørvest frå Byrd Head. Han vart oppdaga av British Australian New Zealand Antarctic Research Expedition i 1929–31, under Mawson, og kartlagt av norske kartografar frå flyfoto tekne under Thorshavn-ekspedisjonane i 1936–37. Han vart namngjeven av Australian Antarctic Names and Medals Committee etter P. Chapman, ein polarlysforskar ved Mawson-stasjonen i 1958.

## Kjelder
Clague Ridge

**Clague Ridge** er ein delvis snødekt steinrygg kring 5&nbsp;nautiske mil sørvest for Armonini Nunatak i Prince Charles Mountains. Han vart kartlagt frå flyfoto tekne av Australian National Antarctic Research Expeditions tekne i 1960, og kalla opp etter E.L. Clague, som var vêrobservatør på Wilkes-stasjonen i 1962.

## Kjelder
Goldsworthy Ridge

**Goldsworthy Ridge** er ein rygg som strekkjer seg nord frå Mount Henderson nordaust i Framnesfjella i Mac. Robertson Land i Antarktis. Han vart kartlagt av norske kartografar frå flyfoto tekne under Thorshavn-ekspedisjonane i 1936–37, og vart namngjeven av Australian Antarctic Names and Medals Committee etter R.W. Goldsworthy, ein kartleggingsassistent med Australian National Antarctic Research Expeditions («Nella Dan») i 1962.

## Kjelder
Harriss Ridge

**Harriss Ridge** er ein rygg som går aust-vest med to små uteliggarar på vestenden, 2&nbsp;nautiske mil nordaust for Mount Dovers i Athos Range i Prince Charles Mountains i Antarktis. Han vart kartlagt frå flyfoto tekne av Australian National Antarctic Research Expeditions tekne i 1965, og vart namngjeven av Australian Antarctic Names and Medals Committee etter B. Harriss, ein helikopterpilot med gruppa som kartla Prince Charles Mountains i 1969.

## Kjelder
Leah Ridge

**Leah Ridge** er ein fjellrygg som ligg 1 nautisk mil (1,9&nbsp;km) nordvest for Dawson Nunatak og 5 nautiske mil (9&nbsp;km) søraust for Mount Bechervaise i Athos Range i Prince Charles Mountains. Eit landmålingslag frå ANARE (Australian National Antarctic Research Expeditions) kryssa ryggen i november 1966 og han vart klatra av gruppa i desember 1966. Han fekk dette namnet av Australian Antarctic Names and Medals Committee (ANCA) fordi «Leah» var kodeordet nytta ved Mawson-stasjonen for å identifisere landmålingsgruppa. 
 
## Kjelder
Harvey Ridge

**Harvey Ridge** er ein rygg frå nord til sør, som ligg 2&nbsp;nautiske mil aust for Husky Massif i Aramis Range i Prince Charles Mountains i Antarktis. Han vart kartlagt frå flyfoto tekne av Australian National Antarctic Research Expeditions, og vart namngjeven av Australian Antarctic Names and Medals Committee etter S.T. Harvey, ein erfaren elektrikar ved Wilkes-stasjonen i 1965.

## Kjelder
Hulcombe Ridge

**Hulcombe Ridge** er ein fjellrygg som strekkjer seg 1,5&nbsp;nautiske mil frå nord til sør, som ligg 3&nbsp;nautiske mil vest for Wignall Peak i Porthos Range i Prince Charles Mountains i Antarktis. Han vart kartlagt frå flyfoto tekne av Australian National Antarctic Research Expeditions tekne i 1956, og vart namngjeven av Australian Antarctic Names and Medals Committee etter G.C. Hulcombe, som var mekanikar på Davis-stasjonen i 1962.

## Kjelder
Kenneth Ridge

**Kenneth Ridge** er den nordlegaste av tre bergframspring nord i Manning Nunataks. Nunatakane vart fotograferte av U.S. Navy Operasjon Highjump (1946–47) og ANARE (Australian National Antarctic Research Expeditions) (1957). Dei vart vitja av Den sovjetiske antarktisekspedisjonen i 1965 og av ANARE i 1969. Han vart namngjeven av Australian Antarctic Names and Medals Committee (ANCA) etter Kenneth A. Smith, ein radiotelegrafist ved Mawson-stasjonen i 1969, eit medlem av gruppa frå ANARE som vitja Prince Charles Mountains i 1969.
 
## Kjelder
Keyser Ridge

**Keyser Ridge** er ein snødekt rygg, som går frå nordaust til sørvest i 11 nautiske mil (20&nbsp;km), 26 nautiske mil (48&nbsp;km) sør-søraust for Mount Bayliss i Prince Charles Mountains i Mac. Robertson Land. Han vart kartlagt frå flyfoto av ANARE (Australian National Antarctic Research Expeditions) i 1957 og 1960. Han vart namngjeven av Australian Antarctic Names and Medals Committee (ANCA) etter D.O. Keyser, ein sambandsoffiser på Mawson, eit medlem av 1961 ANARE som prøvde å nå ryggen, men som vart stoppa av bresprekkar det ikkje var mogeleg å kome forbi.
 
## Kjelder
Goodall Ridge

**Goodall Ridge** er ein delvis snødekt steinrygg kring 6&nbsp;nautiske mil vest-sørvest for Taylor Platform i Prince Charles Mountains i Antarktis. Han vart kartlagt frå flyfoto tekne av Australian National Antarctic Research Expeditions tekne i 1956 og 1960, og vart namngjeven av Australian Antarctic Names and Medals Committee etter A.W. Goodall, som var mekanikar på Macquarieøya i 1962 og ved Davis-stasjonen i 1964.

## Kjelder
McLaren Ridge

**McLaren Ridge** er ein fjellrygg ved toppen av Battyebreen, kring 5 nautiske mil (9&nbsp;km) vest for Radok Lake i Aramis Range i Prince Charles Mountains. Han vart kartlagt frå flyfoto av ANARE (Australian National Antarctic Research Expeditions) tekne i 1956 og 1960. Han vart namngjeven av Australian Antarctic Names and Medals Committee (ANCA) etter W.A. McLaren, som var glasiolog ved Wilkes-stasjonen i 1965.

## Kjelder
McLean Ridge

**McLean Ridge** er ein liten, delvis isdekt rygg kring 3 nautiske mil (6&nbsp;km) søraust for Mount Butterworth i Aramis Range i Prince Charles Mountains. Han vart kartlagt frå flyfoto av ANARE (Australian National Antarctic Research Expeditions) tekne i 1956 og 1960. Han vart namngjeven av Australian Antarctic Names and Medals Committee (ANCA) etter C.V. McLean, ein erfaren mekanikar på Wilkes-stasjonen i 1963.

## Kjelder
Miller Ridge

**Miller Ridge** er ein fjellrygg 1 nautisk mil (1,9&nbsp;km) aust for Mount Seedsman på nordsida av Athos Range i Prince Charles Mountains. Han vart kartlagt frå flyfoto av ANARE (Australian National Antarctic Research Expeditions). Han er kalla opp etter L.D. Miller, ein radiotelegrafist ved Mawson-stasjonen i 1964.

## Kjelder
Morgan Ridge

**Morgan Ridge** er ein liten steinrygg som går aust-vest mellom Mount Pollard og Mount Small i Porthos Range i Prince Charles Mountains. Han vart kartlagt frå landmålingar og flyfoto tekne av ANARE (Australian National Antarctic Research Expeditions), 1956-65. Han vart namngjeven av Australian Antarctic Names and Medals Committee (ANCA) etter P.J. Morgan, som var glasiolog ved Wilkes-stasjonen i 1964.

## Kjelder